2 dood, nege beseer in taxi-skietery‘n Foto van die toneel. Foto: ANA. Twee taxibestuurders is doodgeskiet en nege ander mense beseer tydens ŉ skietery Donderdagoggend by ŉ taxistaanplek in Langa in Kaapstad. Kapt. Andre Traut, woordvoerder van die polisie, het gesê die voorval het teen 08:13 by die Libalele-taxistaanplek plaasgevind. “Tydens die voorval, wat ons vermoed verband hou met taxi-roetes, is nege mense, tussen 15 en 45 jaar oud, beseer en in die hospitaal opgeneem vir behandeling,” het Traut gesê. Die verdagtes is voortvlugtig en die polisie het enigiemand met meer inligting gevra om 08600 10111 te skakel. Traut het gesê ŉ provinsiale taxi-taakspan sal die ondersoek behartig. Polisieteenwoordigheid is volgens hom ook versterk by taxistaanplekke in dié provinsie.